sasicodes/solvari-1 huggingface dataset:
திட்டவட்மாக இந்தக் காரணத்தால் தான் டுமேர்க் அரச பணியார்களுக்கு அல்லது பொதுவாகச் சொன்னால் அரசு ஊழியர்களுக்கு எந்த சுதந்திரத்தையும் அனுமதிக்க முடியவில்லை.
அவருக்குத் தேவையான அதிகாரத்துவ அமைப்பு என்பது அவரது வார்த்தைக்கு பணிந்த மற்றும் நன்கு கட்டுப்பாடுடையதாக இருந்து மற்றும் இதன் தலைமையில் தான் இருக்கக்கூடியதாகவும் இதனால் அவர் வீழ்ச்சி அபாயத்தில் இருந்து தன்னைக் பாதுகாத்துக் கொள்ள அவசியமானதாக இருக்கிறது.
பாசிஸ்டுகளைக் கண்டும் பொது முன்னணி யைக் கண்டும் அஞ்சிநடுங்கும் நாடாளுமன்றப் பெரும்பான்மையானது டுமேர்க் இன் முன்னால் தலைவணங்க தள்ளப்பட்டுள்ளது.
இந்த நேரத்தில் பிரதிநிதிகளது அவையைக் கலைக்கும் உரிமை தொடர்பாக வரவிருக்கும் நாடாளுமன்ற சீர்திருத்தம் குறித்து ஏராளமாய் எழுதப்பட்டுக் கொண்டிருக்கின்றன.
ஆயுதமேந்திய பாசிசக் குழுக்கள் வெளிப்படையாக காட்சியளிப்பதானது நிதி மூலதனம் தன்னை நாடாளுமன்றத்திற்கும் மேலே உயர்த்திக் கொள்ள வழி செய்திருக்கிறது.
போனபார்ட்டிசத்தின் சாரத்தில் அடங்கியிருப்பது இதுதான் இரண்டு தரப்பிடையேயான போராட்டத்தில் தனக்கு அடித்தளம் அமைத்துக் கொள்கின்ற இது அதிகாரத்துவஇராணுவ சர்வாதிகாரத்தின் உதவியுடன் தேசத்தை காப்பாற்றுகிறது.
மூன்றாம் நெப்போலியனது போனபார்ட்டிசமோ முதலாளித்துவத்திற்கு ஏற்கனவே இலேசாய் வழுக்கை விழுந்ததற்குப் பின்னர் தான் அபிவிருத்தி கண்டது.
இந்த சமநிலையை பாதுகாக்க வேண்டுமென்றால் டுமேர்க்கிற்கு தனது வலதுகரமான அவரை அதிகாரத்துக்குக் கொண்டு வந்த பாசிச மற்றும் ஏனைய குழுக்கள் அவசியமாக இருக்கிறது.
மற்றும் ஏனையவையை கலைக்க காகிதத்தில் அல்ல எதார்த்தத்தில் அவரிடம் கோருவது என்பது அவர் உட்கார்ந்திருக்கும் கிளையை வெட்டுவதற்கு அவரிடமே கோருவது போலத்தான்.
இவ்வாறாக காலத்திற்கு முற்பட்ட ஒரு பாசிசத் தாக்குதலென்பது அரசாங்கத்தின் உயர்மட்டத்தில் இடது பக்கமான ஒரு குறிப்பிட்ட நகர்வைத் தூண்டக் கூடும்.
ஆனால் முதல் விடயம் பாசிஸ்டுகள் காலத்திற்கு முற்பட்ட ஒரு ஆட்சிக் கவிழ்ப்பு நடவடிக்கைக்கு முனைவார்கள் என்பதை எவரொருவரும் சொல்லவில்லை.
இரண்டாவது விடயம் உயர்மட்டத்தில் இடதின் பக்கமாய் தற்காலிகமாய் நகர்வதென்பது நிகழ்வுகளின் பொதுவான பாதையை மாற்றி விடப் போவதில்லை.
பாட்டாளி வர்க்கத்திற்கும் பாசிசத்திற்கும் இடையிலான ஒரு மோதலுக்கு நிகழ்வுகள் தவிர்க்கவியலாமலும் தடுக்க முடியாமலும் முன்னோக்கிச் சென்று கொண்டிருக்கின்றன.
அல்லது வேறு வார்த்தைகளில் சொல்வதானால் ஒரு தீர்மானகரமான யுத்தத்திற்கு தன்னைத் தயாரித்துக் கொள்ள பாட்டாளி வர்க்கத்திற்கு எவ்வளவு காலம் இருக்கிறது?
ஆனால் இந்த ஒட்டுமொத்த நிகழ்ச்சிப்போக்கும் என்ன வேகத்தில் நடைபெற்றுக் கொண்டிருக்கிறது என்பதை மதிப்பிடும் நோக்கங்களுக்காய் குறிப்பிட்ட காரணிகளை நிறுவிக்காட்ட முடியும்.
நடப்பு போனபார்ட்டிச ஆட்சியின் தோற்றமே நாம் ஏற்கனவே கூறியது போல அதிதீவிர அரசியல் முகாம்களிடையேயான ஒரு உள்நாட்டுப் போரின் தொடக்கத்துடன்தான் தன்னை இணைத்துக் கொள்கிறது.
நகர்ப்புறத்திலும் நாட்டுப்புறத்திலும் இருக்கும் குட்டி முதலாளித்துவ வர்க்கத்தில்தான் இந்த வெகுஜனக் கட்சியின் அடித்தளம் இருக்கிறது.
இதன் உயர் மட்டம் என்பது மக்களுக்கு அவ்வப்போது சிறு சீர்திருத்தங்களையும் அடிக்கடி ஜனநாயக வாசகங்களையும் சேர்த்து பிற்போக்குத்தனத்தில் இருந்தும் மதச்சார்புவாதத்தில் இருந்தும் அன்றாடம் அவர்களைக் காப்பாற்றி வார்த்தைகளில் ஆனால் அத்தனை முக்கியமான பிரச்சினைகளிலும் பெரு மூலதனத்தின் கொள்கையையே முன்னெடுத்து வந்திருக்கின்ற நகர்ப்புற மற்றும் நாட்டுப்புற பெரு முதலாளித்துவத்தின் ஜனநாயக முகவர்களால் நிரம்பியிருக்கிறது.
பாசிச அச்சுறுத்தலின் கீழ் இன்னும் அதிகமாய் பாட்டாளி வர்க்க அச்சுறுத்தலின் கீழ் ரடிக்கல் சோசலிட்டுகள் போனபார்ட்டிச முகாமில் இருந்து நகரும் நிலைக்கு தாங்கள் நிர்ப்பந்திக்கபட்டிருப்பதைக் காண்கிறார்கள்.
பாகனின் சவுக்கடிக்குப் பணிந்த ஒட்டகம் போல இந்த தீவிரவாதமானது முதலாளித்துவ பிற்போக்குத்தனம் அதனது பிடரியில் ஏறி உட்காருவதற்கு வசதியாக தனது நான்கு கால்களையும் மடக்கிக் குனிகிறது.
பிரான்சின் அரசியல் பரிணாம வளர்ச்சியை ஜேர்மனியினதுடன் ஒப்பிடுவதாக இருந்தால் டுமேர்க் அரசாங்கமும் அதற்குப் பின்வரும் சாத்தியம் கொண்ட அரசாங்கங்களும் வைய்மார் மற்றும் ஹிட்லருக்கு இடையிலான காலத்தை நிரப்பிய ப்ரூனிங் பாப்பன் மற்றும் ஷ்லைஹர் தலைமையிலான அரசாங்கங்களை நினைவில் கொண்டு வருகின்றன.
ஜனநாயகக் கட்சிகள் உருக்குலைந்து விட்ட நிலையில் நாஜிக்கள் மிக அசுர வேகத்தில் வளர்ந்து வந்து கொண்டிருந்த சமயத்தில்தான் ஜேர்மன் போனபார்ட்டிசம் காட்சிக்கு வந்தது.
ஜேர்மனியின் மூன்று போனபார்ட்டிச அரசாங்கங்களும் தங்களுக்கென சொந்தமாக மிகப் பலவீனமானதொரு அடித்தளத்தையே கொண்டிருந்த நிலையில் பாட்டாளி வர்க்கம் பாசிசம் ஆகிய இரண்டு குரோதமான முகாம்களுக்கு இடையில் இருந்த மிகப்பெரும் பாதாளப் பிளவுக்குக் குறுக்கே சென்றதான ஒரு மெல்லிய கயிறின் மீது சமநிலைப்படுத்திக் கொண்டிருந்தன.
பாட்டாளி வர்க்கத்தின் முகாமானது அதன் தலைவர்களால் நோக்குநிலை தவறச் செய்யப்பட்டு ஏமாற்றப்பட்டு மற்றும் காட்டிக் கொடுக்கப்பட்டிருந்த நிலையில் பிளவுபட்டும் போராட்டத்திற்குத் தயாரிப்பற்ற நிலையிலும் இருந்தது.
இன்னொரு பக்கத்தில் போனபார்ட்டிசமானது தீவிரப்போக்கினர்களில் ஆதரவைக் கண்டது உறுதியாகவும் இல்லை ஸ்திரமானதாகவும் இல்லை ஆயினும் பரந்த ஆதரவைப் பெற்றிருக்கவில்லை.
இந்த நிகழ்ச்சிப்போக்கு அதன் ஆரம்ப கட்டங்களில் தான் இன்னும் இருக்கிறது என்றாலும் கூட ஏற்கனவே அது நடக்கத் தொடங்கி விட்டது.
சுற்றுவட்டங்கள் அதாவது பிற்போக்குவாதிகள் மற்றும் தொழிலாளர் தொகுப்புகள் எல்லாம் ஈட்டம் பெற்றன மத்தியவாதிகள் அதாவது தீவிரப்போக்கினர் இழப்பைக் கண்டனர்.
இது நாடாளுமன்ற தேர்தல்கள் குறித்த கேள்வியாக இருந்திருந்தால் இந்த நிகழ்வுகள் எல்லாமே சந்தேகமில்லாமல் இன்னும் மிகக் கூடிய குறிப்பிடத்தக்க பரிமாணங்களை எடுத்திருக்கும்.
கவனத்திற்கு வந்திருக்கும் இடப்பெயர்ச்சிகளில் நமக்கு முக்கியம் அந்த இடப்பெயர்ச்சிகள் அல்ல மாறாக பரந்த மக்களின் நனவில் ஏற்பட்டிருக்கும் மாற்றங்களின் அறிகுறிகளாக மட்டுமே அவை முக்கியத்துவம் உடையதாகின்றன.
குட்டிமுதலாளித்துவ மையமானது ஏற்கனவே இரண்டு அதிதீவிர முகாம்களுக்கு பாதையை விட்டுக்கொடுக்கத் தொடங்கி விட்டதை அவை காட்டுகின்றன.
குட்டி முதலாளித்துவம் தனது நிலைமையை முன்னோக்கி அமைதியாக முன்னேற்றுவதற்குக் கொண்டிருக்கும் நம்பிக்கைகளை ரடிக்கல் கட்சியின் துணைகொண்டே பெரு முதலாளித்துவம் பாதுகாக்கிறது.
குட்டி முதலாளித்துவத்தின் பொருளாதார சூழல் முட்டுக்கொடுக்கக் கூடியதாகவும் சகிக்கக் கூடியதாகவும் இருக்கும் வரைதான் பாரிய சீரழிவு தவிர்க்கப்பட முடிகின்ற வரை மட்டும்தான் குட்டி முதலாளித்துவம் எதிர்காலத்திலான தனது நம்பிக்கையை காப்பாற்ற முடிகின்ற வரை மட்டும்தான் தீவிரப்போக்கினரின் இந்த பாத்திரம் சாத்தியமாகும்.
வங்கிகள் மற்றும் பங்குப் பரிவர்த்தனை மையம் ஊடகங்கள் உயர் அதிகாரிகள் முக்கிய இராஜதந்திரிகள் மற்றும் பொது ஊழியர்கள் என அதிகாரத்தின் உண்மையான அத்தனை கடிவாளங்களையும் தனது கைவசத்தில் கொண்டிருக்கின்ற பெரு முதலாளித்துவ வர்க்கம் அதனை அனுமதித்தது கிடையாது.
இது ஒரு சாதாரணமான இவை போருக்கு முன்னர் போல் ஒரு சில வழக்கமாய் கடந்து செல்கின்ற நெருக்கடி போன்ற பிரச்சினையல்ல மாறாக ஒட்டுமொத்த சமூக அமைப்புமுறையின் நெருக்கடி என்பது மிகப் பின்தங்கியதொரு விவசாயிக்கும் கூட இப்போது மிகத்தெளிவாகத் தெரிந்து விட்டது.
முதலாளித்துவமானது உற்பத்தி சாதனங்களை எத்தகையதொரு மட்டத்திற்கு கொண்டுவந்திருக்கிறது என்றால் அவை பரந்த வெகுஜனங்களின் துயரத்தால் முடக்கம் காணுகின்ற அளவுக்கு அதே முதலாளித்துவத்தினாலேயே நாசமாக்கப்படுகின்ற ஒரு அளவுக்கு.
முதலாளித்துவம் உழைக்கும் மக்களுக்கு புதிய சமூக சீர்திருத்தங்களைக் கொடுக்க முடியவில்லை என்பது மட்டுமல்ல அற்ப பிச்சைகளையும் கூட இட முடியவில்லை.
பரந்துபட்ட மக்களை கொள்ளையடிக்கின்ற மற்றும் மூச்சுத்திணறச் செய்கின்ற கொள்கையானது பிற்போக்குவாதத்தின் இயலாமையில் இருந்து தோன்றியதல்ல மாறாக முதலாளித்துவ அமைப்புமுறை அழுகிச் சிதைந்திருப்பதில் இருந்து எழுந்ததாகும்.
வெற்று வார்த்தைகளால் ஏமாறாமல் இருக்க வேண்டிய ஒவ்வொரு தொழிலாளியும் உட்கிரகித்துக் கொள்ள வேண்டிய அடிப்படையான உண்மை இதுவேயாகும்.
திட்டவட்டமாக இந்தக் காரணத்தால் தான் ஐரோப்பா முழுவதிலும் ஜனநாயக சீர்திருத்தவாதக் கட்சிகள் எல்லாம் சிதறிக் கொண்டிருப்பதோடு ஒவ்வொன்றாக தமது பலத்தை இழந்து கொண்டிருக்கின்றன.
மோசமான பிற்போக்குத்தனத்தின் காலத்தில் டலாடியே இன் சரணாகதி அல்லது ஏரியோவின் துரோகம் என்பது சந்தர்ப்பவசமான தற்காலிகக் காரணங்களாலோ அல்லது இந்த இரண்டு வருத்தத்திற்குரிய தலைவர்களிடம் போற்றும் குணநலன் இல்லாததினாலோ விளைவதாய் முட்டாள்கள் மட்டுமே சிந்திக்க முடியும்.
ஜனநாயகக் கட்சிகளின் வீழ்ச்சி என்பது ஒரு உலகளாவிய நிகழ்வு அதன் காரணங்கள் முதலாளித்துவத்தின் சிதைவில் தான் தங்கியிருக்கின்றன.
நீங்கள் சோசலிஸ்டுகளிடம் கொஞ்சுவதையும் மக்களுக்கு விளையாட்டுத்தனமாக மாமலைகளையும் அற்புதங்களையும் வாக்குறுதி அளிப்பதையும் நிறுத்தாவிட்டால் நான் பாசிஸ்டுகளை அழைக்க வேண்டியிருக்கும்.
மக்களின் கண் முன்னே அதன் கதியை பிற்போக்குத்தனத்தின் கதியுடன் அது இணைப்பதன் மூலம் அது தவிர்க்கவியலாமல் தனது சொந்த முடிவை துரிதப்படுத்திக் கொண்டிருக்கிறது.
இதில் எது நடுத்தர வர்க்கங்களுக்கு துணிச்சலாகவும் பரவலாகவும் மிக நம்பிக்கையூட்டுகின்ற ஒரு வேலைத்திட்டத்தை முதலில் கொடுக்கப் போகிறது இன்னும் மிக முக்கியமானதாக ஒரு மேம்பட்ட எதிர்காலத்திற்கான பாதையில் இருக்கும் ஒவ்வொரு முட்டுக்கட்டையையும் அடித்து நொருக்க இயலும் தனது திறனை சொல்லிலும் செயலிலும் எடுத்துக் காட்டி அவர்களது நம்பிக்கையை வெல்லப் போகிறது?
ஜேர்மனியில் நாஜிக்கள் வெற்றி பெற்றது முதலாகவே பாசிசத்துக்கான பாதையைத் தடுப்பதற்கு நடுத்தர வர்க்கங்களுடன் நெருக்கமாக இருக்கவேண்டியதன் அவசியம் குறித்து பிரெஞ்சு இடதின் கட்சிகள் மற்றும் குழுக்களில் பெரும் பேச்சு இருந்து வருகிறது.
தீவிரப்போக்கினர் உடன் நெருக்கமாய் வருகின்ற குறிப்பான நோக்கத்திற்காகவே ருனோடெல் கன்னையினர் சோசலிஸ்ட் கட்சியில் இருந்து உடைந்து பிரிந்தனர்.
அப்படியானால் தொழிலாள வர்க்கம் குட்டி முதலாளித்துவத்திற்கு தனது முதுகைக் காட்டி விட்டு அதனை அதன் விதிப்படி விட்டு விடலாம் என்று எடுத்துக் கொள்ளக் கூடாது.
அது கூடாது விவசாயிகள் மற்றும் நகரங்களின் குட்டி முதலாளித்துவத்தை அணுகுவதும் அவர்களை நமது பக்கத்திற்காய் இழுப்பதும் பாசிசத்திற்கு எதிரான போராட்டத்தின் வெற்றிக்கே அவசியமான நிபந்தனை என்கிற போது அதிகாரத்தைக் கைப்பற்றும் விடயத்தில் சொல்லவும் தேவையில்லை.
என்னவென்றால் பிரச்சினை சரியான வகையில் முன்வைக்கப்பட வேண்டும் அதற்கு இந்த நடுத்தர வர்க்கங்களின் இயல்பு குறித்து தெளிவாகப் புரிந்து வைத்திருப்பது அவசியமாகும்.
பொதுவான சூத்திரங்களின் சமூக உள்ளடக்கத்தை ஆய்வு செய்யாமல் அவற்றையே திரும்ப திரும்ப கூறுவதைப்போல் அரசியலில் அதிலும் குறிப்பாக அதிமுக்கியமானதொரு காலகட்டத்தில் மிக ஆபத்தானது எதுவுமில்லை.
சமகால சமூகம் மூன்று வர்க்கங்களால் ஆனது பெரு முதலாளித்துவ வர்க்கம் பாட்டாளி வர்க்கம் மற்றும் நடுத்தர வர்க்கங்கள் அல்லது குட்டி முதலாளித்துவ வர்க்கம்.
அதன் கீழ் அடுக்கோ பாட்டாளி வர்க்கத்துடன் கலக்கக் கூடியது இன்னும் உதிரிப் பாட்டாளி வர்க்கத்தின் நிலைக்கும் வீழ்ச்சி காணக் கூடியது.
அதன் சொந்த உயரடுக்கு அதனை வலது நோக்கித் தள்ளுகிறது அதன் கீழ் அடுக்கோ ஒடுக்கப்படுகின்ற மற்றும் சுரண்டப்படுகின்றதான நிலைமைகளின் கீழ் குறிப்பிட்ட நிலைமைகளில் கூர்மையாக இடது நோக்கித் திரும்பக் கூடியது.
நடுத்தர வர்க்கங்களின் பல்வேறு அடுக்குகளிடையேயான இந்த முரண்பாடான உறவுகள் தான் தீவிரப்போக்கினரின் குழப்பமான மற்றும் முழுக்க திவாலான கொள்கையையும் அடித்தளத்தை அமைதிப்படுத்த சோசலிஸ்ட் கட்சியினருடன் கூட்டணி சேர்வது முதலாளித்துவத்தைக் காப்பாற்ற முதலாளித்துவ பிற்போக்குவாதிகளுடன் சேர்ந்து தேசியக் கூட்டு உருவாக்குவது என்ற அவர்களது ஊசலாட்டங்களையும் எப்போதும் தீர்மானிக்கிறது.
தீவிரவாதத்தின் இறுதிச் சிதைவானது பெரு முதலாளித்துவமானது அதுவே ஒரு முட்டுக்கட்டையான நிலையில் நிற்கின்ற சமயத்தில் இதனை இனியும் ஊசலாட அனுமதிப்பதில்லை என்ற சமயத்தில்தான் தொடங்குகிறது.
நகர்ப்புறம் மற்றும் கிராமப்புறத்தின் நாசமாக்கப்பட்ட வெகுஜனங்களான குட்டி முதலாளித்துவ வர்க்கமானது பொறுமையை இழக்கத் தொடங்குகிறது.
ஏழை விவசாயியும் கைவினைஞரும் மற்றும் சிறு வியாபாரியும் தங்களுக்கும் இந்த அத்தனை நகரசபைத்தலைவர்கள் அத்தனை வழக்கறிஞர்கள் மற்றும் ஏரியோ டலாடியே .
வகையான அரசியல் வர்த்தகர்களுக்கும் இடையில் வாழ்க்கை முறையிலும் சரி பெரு முதலாளித்துவம் குறித்த கருத்தாக்கத்திலும் சரி ஒரு பெரும் பிளவு பாதாளமளவுக்கு நிற்கிறது என்பதை உறுதியாக தெரிந்து கொண்டிருக்கின்றனர்.
குறிப்பாக குட்டி முதலாளித்துவ வர்க்கத்தின் இந்த பிரமை விலகலை அதன் பொறுமையின்மையை அதன் வெறுப்பைத்தான் பாசிசம் சுரண்டிக் கொள்கிறது.
அதன் பிரச்சாரகர்கள் பிழைப்புவாதிகளையும் கையூட்டுவாதிகளையும் ஆதரித்து உழைப்பவர்களுக்கு எதையும் தராத நாடாளுமன்ற ஜனநாயகத்தை காறி உமிழ்கின்றனர் முற்றுமுழுதாய் வெறுக்கின்றனர்.
இந்த வாய்வீச்சாளர்கள் வங்கியாளர்களுடனும் பெரு வணிகர்களுடனும் மற்றும் முதலாளிகளுடனும் தங்களது கரங்களைக் குலுக்கிக் கொள்கின்றனர்.
அவர்களது வார்த்தைகளும் உடலசைவுகளும் முட்டுச் சந்தில் சதுப்பாய் நிரம்பியிருக்கும் சிறு உடமையாளர்களது உணர்வுகளுடன் பொருந்திச் செல்கிறது.
பாசிஸ்டுகள் துணிச்சலை காண்பிக்கின்றனர் வீதிகளில் இறங்குகின்றனர் போலிசைத் தாக்குகின்றனர் நாடாளுமன்றத்தை பலவந்தமாய் விரட்டியடிக்க முனைகின்றனர்.
அவன் தனக்குத் தானே கூறிக் கொள்கிறான் தீவிரப்போக்கினர் இவர்களில் மிகப் பலரும் கொள்ளைக்காரர்களாக இருக்கிறார்கள் தம்மை வங்கியாளர்களுக்கு விற்று விட்டார்கள் சோசலிஸ்டுகளோ சுரண்டலை ஒழிக்கவிருப்பதாக நீண்டகாலமாய் வாக்குறுதி அளித்து வருகிறார்கள் ஆனால் வார்த்தைகளைக் கடந்து செயலுக்கு அவர்கள் வருவதாயில்லை கம்யூனிஸ்டுகளோ ஒருவனால் புரிந்து கொள்ளவும் முடியாதிருக்கிறது இன்று ஒன்றாய் இருக்கிறது நாளை இன்னொன்றாய் இருக்கிறது பாசிஸ்டுகள் நம்மைக் காப்பாற்ற முடியாதா என்றுதான் பார்ப்போமே.
குட்டி முதலாளித்துவம் எல்லாவற்றுக்கும் மேலாக ஜனநாயகத்தை நேசிப்பது ஆகவே தீவிரப்போக்கினர்களின் வாலைப் பிடித்துப் போவது அவசியம் என்பதாக ருனோடெல் ஃபுரோசார் மற்றும் இவர்களை ஒத்தவர்கள் கற்பனை செய்கிறார்கள்.
ஜனநாயகம் கையாலாகாதது என்று நிரூபணமாகுமானால் ஜனநாயகம் ஒழிந்து போகட்டும் இந்த வகையில் ஒவ்வொரு குட்டி முதலாளித்துவவாதியும் சிந்திக்கிறார் அல்லது உணர்கிறார்.
கீழ்மட்டத்தில் இருக்கும் குட்டி முதலாளித்துவ வர்க்கத்திடம் நகராட்சிகளிலும் பிரதிநிதிகள் சபையிலும் மற்றும் நாடாளுமன்றத்திலும் இருக்கும் அதன் சொந்த படித்த உயரடுக்குகளுக்கு எதிராக பெருகிக் கொண்டிருக்கும் கலக மனப்பான்மையில்தான் பாசிசத்தின் பிரதானமான சமூக மற்றும் அரசியல் மூலாதாரம் இருக்கிறது.
வழக்கறிஞர்கள் பிரதிநிதிகள் மற்றும் தகுதியேயில்லாத அமைச்சர்கள் மீது நெருக்கடியால் உலுக்கப்பட்டிருக்கும் புத்திஜீவித இளைஞர்கள் கொள்ளும் வெறுப்பையும் இதனுடன் சேர்த்துக்கொள்ள வேண்டும்.
இந்த இடத்திலும் கீழ்மட்டத்தில் இருக்கும் குட்டிமுதலாளித்துவ புத்திஜீவிகள் தங்களுக்கு மேலிருப்பவர்களுக்கு எதிராக கலகம் செய்கிறார்கள்.
தீவிரவாதம் மற்றும் அதன் கதியுடன் தங்களை இணைத்துக் கொண்டிருக்கும் அரசியல் குழுவாக்கங்கள் அத்தனையும் மறையப் போவதுதான் உண்மையில் தவிர்க்கவியலாததும் தப்பிக்கவியலாததும் ஆகும்.
முதலாளித்துவ வீழ்ச்சி நிலைமைகளின் கீழ் ஜனநாயக சீர்திருத்தங்கள் மற்றும் அமைதியான முன்னேற்றத்திற்கான ஒரு கட்சிக்கு எந்த இடமும் இனியும் இல்லை.
பிரான்சின் நிகழ்வுகள் எந்தவொரு பாதையை எடுத்தாலும் தீவிரவாதம் அது நிச்சயமாக காட்டிக்கொடுத்த குட்டி முதலாளித்துவ வர்க்கத்தினால் நிராகரிக்கப்பட்டு அவமரியாதை செய்யப்பட்டு காட்சியில் இருந்து மறைந்து போகும்.
நமது முற்கணிப்பு யதார்த்தத்துடன் பொருந்திப் போவதை ஒவ்வொரு நனவான தொழிலாளியும் கடந்து செல்லும் ஒவ்வொரு நாள் அனுபவத்திலும் உறுதியாகக் காண்பார்.
வெகுஜனங்கள் கீழேயும் அஞ்சிநடுங்கும் பிழைப்புவாதிகளின் குழுக்கள் மேலேயுமாக ஒட்டுமொத்த பிரிவுகளும் ஒன்றுக்கடுத்து ஒன்றாய் துண்டித்துக் கொண்டு போய்விடும்.
முதலாளித்துவ சமூகம் தனது சிக்கல்களை ஜனநாயக வழிமுறைகள் என்றழைக்கபடுவனவற்றின் உதவி கொண்டு இனியும் வெல்லமுடியாது என்ற உண்மையின் தவிர்க்கவியலாத விளைவே ரடிக்கல் கட்சியின் முடிவு.
அதற்காக தீவிரவாதத்தை பின்பற்றும் வெகுஜனங்கள் தங்களது நம்பிக்கைகளை பாசிசத்தின் மீதுதான் வைத்தாக வேண்டும் என்று அர்த்தம் கிடையாது.
மிக விரக்தியடைந்த பிரிவினரும் சமூக நிலையில் கீழ்மட்டத்திலுள்ள நடுத்தர வர்க்கங்களது இளைஞர்களில் மிக பேராவல்மிக்கவர்களும் ஏற்கனவே அத்திசையில் தங்களது தெரிவைச் செய்து விட்டனர் என்பது உண்மையே.
தயக்கத்தில் இருக்கும் அந்தக் காரணத்தினால் தான் அவர்கள் ஏற்கனவே நம்பிக்கை போய்விட்ட பின்னரும் கூட இன்னமும் தீவிரப்போக்கினர்களுக்கு வாக்களித்துக் கொண்டிருக்கிறார்கள்.
இன்னொரு பாதையின் எதார்த்தத்தில் நம்பிக்கை வைக்கின்றபோது மட்டுமே குட்டி முதலாளித்துவம் பாசிசத்தின் வாய்வீச்சை நிராகரிக்க முடியும்.
மக்கள் குறித்த வல்லுநர்களாக தங்களைக் கருதிக் கொள்ளும் மனநலம் குன்றிய நாடாளுமன்றவாதிகள் திரும்பித் திரும்பிக் கூறுகிறார்கள் புரட்சியைக் கொண்டு நடுத்தர வர்க்கங்களை ஒருவர் பயமுறுத்தக் கூடாது.
இயல்பாக சிறு உடைமையாளர் அவரது வணிகம் நன்றாக நடக்கும் வரை நாளை நல்லபடியாகப் போகும் என்ற நம்பிக்கை அவருக்கு இருக்கின்ற வரை தான் இந்த ஒழுங்கினை விரும்புகிறார்.
ஆனால் இந்த நம்பிக்கை போய் விடும்போது அவர் எளிதாகக் கொதிப்புற்று மிகத் தீவிரப்பட்ட நடவடிக்கைகளுக்கும் கூட தன்னை அர்ப்பணிக்கத் தயாராகி விடுகிறார்.
அப்படி இல்லையென்றால் அவரால் ஜனநாயக அரசைத் தூக்கியெறிந்து இத்தாலியிலும் ஜேர்மனியிலும் பாசிசத்தை அதிகாரத்திற்குக் கொண்டுவந்திருக்க முடியுமா?
விரக்தியடைந்திருக்கும் குட்டி முதலாளித்துவம் பாசிசத்தில் எல்லாவற்றுக்கும் மேல் பெரு மூலதனத்துக்கு எதிரான ஒரு போரிடும் சக்தியைக் காண்கிறது அத்துடன் தொழிலாள வர்க்கக் கட்சிகளைப் போல வெறும் வாய்ப்பேச்சு பேசிக் கொண்டிருக்காமல் பாசிசம் அதிகமாய் நீதி யை நிலைநாட்ட வலிமையைப் பயன்படுத்தும் என்று அது நம்புகிறது.
அதிதீவிர நடவடிக்கைகளை கண்டு அஞ்சுவதால்தான் இன்று குட்டி முதலாளித்துவம் தொழிலாளவர்க்கக் கட்சிகளிடம் செல்வதில்லை என்று கூறுவது பொய் மும்மடங்கு பொய்.
குட்டி முதலாளித்துவத்தின் பாரிய வெகுஜனங்களாக இருக்கும் அதன் கீழடுக்கினர் தொழிலாளவர்க்கக் கட்சிகளை நாடாளுமன்ற அமைப்புமுறைகளாக மட்டுமே காண்கின்றனர்.
அவர்களுக்கு அக்கட்சிகளின் வலிமையிலும் நம்பிக்கையில்லை போராட்டத் திறனிலும் நம்பிக்கையில்லை அல்லது இம்முறை போராட்டத்தை இறுதிவரை எடுத்துச் செல்வதற்கு அவை தயாரில்லாமல் இருப்பதாலும் தான் அவை இக்கட்சிகளை நம்பவில்லை.
நிலைமை இவ்வாறு இருக்கையில் தீவிரவாதத்தை இடதின் பக்கத்தில் இருக்கும் அதன் நாடாளுமன்ற சகாக்களை கொண்டு பிரதியீடுசெய்வது பலன் தருமா?
இப்படித்தான் பாதிபறிமுதல் செய்யப்பட்ட அழிக்கப்பட்ட அத்துடன் அதிருப்தியுடனிருக்கும் உடமையாளர் புரிந்து கொள்கிறார் அல்லது உணர்கிறார்.
விவசாயிகள் கைவினைஞர்கள் அரச ஊழியர்கள் மற்றும் சிறிய நிர்வாகிகள் மற்றும் இதர பிரிவினரின் இந்த உளவியலைப் புரிந்துகொள்ளாமல் ஒரு சரியான கொள்கையை அபிவிருத்திசெய்வது சாத்தியமில்லாதது.
இந்த தனிநபர் அல்லது கூட்டுத் தலைமையை அதாவது ஒரு தலைவனது தலைமை அல்லது கட்சியினது தலைமையை அதற்கு பெரு முதலாளித்துவம் அல்லது பாட்டாளி வர்க்கம் என்ற அடிப்படை வர்க்கங்களில் ஏதேனும் ஒன்றுதான் வழங்க முடியும்.
இந்த பிரமைகளும் நம்பிக்கைகளும்தான் குட்டி முதலாளித்துவத்தின் கவனத்தைக் கவர்கின்றன என்பதில் ஆச்சரியமில்லை ஆயினும் குட்டி முதலாளித்துவம் பாட்டாளி வர்க்கத்திலும் ஒரு தலைவனைக் காணமுடியும்.
அதற்கு ஒரு தெளிவான செயல்பாட்டு வேலைத்திட்டம் இருக்க வேண்டும் என்பதுடன் சாத்தியமான அத்தனை வழிகளிலும் அதிகாரத்திற்காகப் போராட அது தயாராய் இருக்க வேண்டும்.
ஒரு தீர்மானகரமான மற்றும் தாட்சண்யமற்ற போராட்டத்திற்காக தனது புரட்சிகரக் கட்சியால் புடம்போடப்பட்டிருக்கும் பாட்டாளி வர்க்கமானது விவசாயிகளிடமும் நகர்ப்புற குட்டி முதலாளிகளிடமும் பின்வருமாறு சொல்கிறது நாங்கள் அதிகாரத்திற்காகப் போராடுகிறோம்.
பெருமூலதனம் மற்றும் அதன் எடுபிடிகளுக்கு எதிராக மட்டுமே நாங்கள் வன்முறையைப் பிரயோகம் செய்வோம் உழைப்பவர்களாகிய உங்களுடன் கொடுக்கப்பட்ட ஒரு வேலைத்திட்டத்தின் அடிப்படையில் ஒரு கூட்டணியைக் கொண்டுவருவதே எங்களது விருப்பம்.
அதிகாரத்தைக் கைப்பற்றும் திறன் பாட்டாளி வர்க்கத்திற்கு இருக்கிறது என்பதில் அவர்களுக்கு நம்பிக்கை வர வேண்டும் என்பது மட்டுமே மீதி விடயம்.
ஆனால் அதற்கு ஐக்கிய முன்னணியில் இருந்து தெளிவற்ற வார்த்தைப் பிரயோகங்கள் முடிவெடுக்க இயலாமைகள் மற்றும் அத்தனை வெற்று வார்த்தையாடல்களையும் அகற்றுவது அவசியமாகும்.
ருனோடெல் ஃபுரோசார் மற்றும் இவர்களைப் போன்றவர்கள் எல்லாருமே தீவிரப்போக்கினருடன் கூட்டணி வைப்பது என்பது நடுத்தர வர்க்கங்களுடன் கூட்டணி வைப்பது என்றும் ஆகவே அது பாசிசத்திற்கு எதிரான ஒரு தடைக்கல்லாக இருக்கும் என்றும் நிஜமாகவே கற்பனை செய்து கொண்டிருக்கிறார்கள்.
வெகுஜனங்களின் உண்மையான பரிணாம வளர்ச்சியை பொருட்படுத்தாத இவர்கள் காலத்திற்கு ஒவ்வாததாகிவிட்டதும் மற்றும் இவர்களுக்கு முதுகையும் காட்டி நிற்கின்ற ரடிக்கல் கட்சி ஐ துரத்திக் கொண்டிருக்கின்றனர்.
ஒரு மாபெரும் சமூக நெருக்கடியின் சகாப்தத்தில் இயக்கத்திற்கு உள்ளாகியிருக்கும் வர்க்கங்களிடையேயான கூட்டணி ஒன்றினை சமரசங்களுக்கு உள்ளாகி அழிந்துபோக விதிக்கப்பட்டிருக்கும் ஒரு நாடாளுமன்ற கன்னையுடன் கூட்டுச் சேர்வதன் மூலம் பதிலீடு செய்துவிட இவர்கள் எண்ணுகிறார்கள்.
பாட்டாளி வர்க்கத்திற்கும் நடுத்தர வர்க்கங்களுக்கும் இடையிலான ஒரு உண்மையான கூட்டணி என்பது நாடாளுமன்றப் புள்ளிவிவரம் குறித்த ஒரு பிரச்சினையல்ல மாறாக புரட்சிகர இயக்கவியல் குறித்த பிரச்சினை ஆகும்.
அவநம்பிக்கைக்கு உள்ளாகியிருக்கும் குட்டி முதலாளித்துவ வர்க்கமானது நாடாளுமன்ற நெறிமுறையின் கருமையத்தில் இருந்தும் மக்களை எப்போதும் முட்டாளாக்கி வந்திருக்கின்ற மற்றும் இப்போது அதனை திட்டவட்டமாக காட்டிக் கொடுத்திருக்கின்ற பழமைவாத தீவிரமயப்பட்ட பிரிவின் அணைப்பில் இருந்தும் முறித்துக் கொள்ள தொடங்கியிருக்கிறது என்ற உண்மையில்தான் நடப்பு அரசியல் சூழ்நிலையின் ஒட்டுமொத்தமான அர்த்தமும் தங்கியிருக்கிறது.
இந்த சூழ்நிலையில் தீவிரப்போக்கினர் உடன் சேர்வதென்பது ஒருவர் தன்னைத்தானே வெகுஜனங்களின் வெறுப்புக்குள் தள்ளிக்கொண்டு குட்டி முதலாளித்துவம் பாசிசத்தையே ஒரே இரட்சகராகக் கருதி தஞ்சம் புகத் தள்ளுவதற்கான வழிவகையாகும்.
தொழிலாள வர்க்க கட்சியானது திவாலானவர்களின் கட்சியைக் காப்பாற்றும் ஒரு நம்பிக்கையில்லாத முயற்சியில் தன்னை ஈடுபடுத்திக் கொள்ளாமல் மாறாக தனது அத்தனை வலிமையுடனும் தீவிரப்போக்கின் செல்வாக்கில் இருந்து வெகுஜனங்களை விடுதலை செய்கின்ற நிகழ்ச்சிப்போக்கை முடுக்கிவிட வேண்டும்.
இந்தப் பணியில் அது எத்தனை அதிகமான உத்வேகத்தையும் எத்தனை அதிகமான துணிச்சலையும் கொண்டுவருகிறதோ அத்தனை திட்டவட்டமாகவும் அத்தனை துரிதமாகவும் அது குட்டி முதலாளித்துவத்துடனான தொழிலாள வர்க்கத்தின் ஒரு உண்மையான கூட்டணிக்கு தயாரிப்பு செய்யும்.
பின்தங்குபவர்களுக்கு துயரம் தான் ரடிக்கல் கட்சியை அம்பலப்படுத்த பலவீனப்படுத்த மற்றும் அதன் சிதைவை துரிதப்படுத்த சோசலிஸ்ட் கட்சிக்கு இருக்கும் உரிமையை ஃபுரோசார் மறுக்கின்றபோது ஒரு சோசலிஸ்டாக அவர் வெளிப்படவில்லை ஒரு பழமைவாத தீவிரப்போக்கு கொண்டவராகவே வெளிப்படுகிறார்.
தனது சொந்த வேலைத்திட்டத்தில் நம்பிக்கை கொண்டு ஒட்டுமொத்த மக்களையும் தனது பதாகைக்கு அணிதிரட்ட பாடுபடுகின்ற கட்சிக்கு மட்டுமே வரலாற்றில் உயிர்வாழ்கின்ற உரிமை இருக்கிறது.
முதலாளித்துவ வர்க்கத்தின் மரணகரமான செல்வாக்கில் இருந்து உழைக்கும் மக்களை விடுவிப்பது பாட்டாளி வர்க்கக் கட்சியின் உரிமை மட்டுமன்று அடிப்படையான கடமையுமாகும்.
தீவிரப்போக்கினர் முன்னெப்போதையும் விட அதிகமாக பிற்போக்குத்தனத்தை மூடிமறைக்க முயற்சி செய்து கொண்டிருக்கின்றனர் மக்களை தூங்கவைத்து ஏமாற்ற முனைந்து கொண்டிருக்கின்றனர் இவ்வழியில் பாசிசத்தின் வெற்றிக்காகத் தயாரித்துக் கொண்டிருக்கின்றனர் என்பதால் இந்த நேரத்தில் இந்த வரலாற்றுக் கடமை ஒரு குறிப்பிடத்தக்க கூர்மையைப் பெற்றிருக்கிறது.
சோசலிஸ்டுகள் மற்றும் தீவிரப்போக்கினரின் கூட்டானது ஒரு இடது அரசாங்கத்தை கொண்டுவந்து அது பாசிச அமைப்புகளைக் கலைத்து குடியரசைக் காப்பாற்றும் என்பது ஃபுரோசார் இன் எண்ணமாக இருக்கிறது.
ஒரு தொழிலாளர் குடிமக்கள் படை அவசியமாக இருக்கிறது என்று நாம் பேசினால் இது குறித்து நாம் விரிவாகக் கீழே பேசுகிறோம் ஃபுரோசாரும் அவரது சுற்றுவட்டமும் உடனே ஆட்சேபிக்கின்றனர் பாசிசத்திற்கு எதிராக ஒருவர் உடல்ரீதியான வலுவைக் கொண்டல்ல மாறாக தத்துவார்த்த வழிமுறைகளைக் கொண்டே போராட வேண்டும்.
வெகுஜனங்களை துணிச்சலாய் அணிதிரட்டுவதன் மூலம் மட்டுமே தீவிரவாதத்திற்கு எதிரான ஒரு போராட்டத்தின் வழி மட்டுமே இது சாத்தியம் பாசிசத்தின் அடித்தளத்தை வேரறுக்க முடியும் என்று நாம் சொன்னால் உடனே இதே கண்ணியவான்கள் நமக்குப் பதில் சொல்கிறார்கள் கிடையாது டலாடியேஃபுரோசார் இன் போலிஸ் அரசாங்கம் மட்டுமே நம்மைக் காப்பாற்ற முடியும்.
என்ன பரிதாபகரமான உளறல் அதிகாரத்தில் இருக்கும் தீவிரப்போக்கினர் அதை டுமேர்க் வசம் தானாக முன்வந்து ஒப்படைக்கிறார்கள் என்றால் அது ஃபுரோசார் இன் உதவி கிடைக்காமல் போனதால் அல்ல மாறாக அவர்கள் பாசிசத்தைக் கண்டு அஞ்சியதாலேயே முடியரசுவாதிகளின் சவரக்கத்திகளைக் கொண்டு அச்சுறுத்திய பெரு முதலாளித்துவத்தைக் கண்டு அவர்கள் அஞ்சியதாலேயே பாசிசத்திற்கு எதிராக அணிவகுக்கத் தொடங்கியிருந்த பாட்டாளி வர்க்கத்தினைக் கண்டு அவர்கள் இன்னும் அதிகமாய் அஞ்சி நடுங்கியதாலேயே.
அனைத்திற்கும் சிகரம் வைத்தாற் போல ஃபுரோசாரும் கூட தீவிரப்போக்கினர் இன் எச்சரிக்கையில் மிரட்சி கண்டு டலாடியேக்கு சரணடைய ஆலோசனையளித்தார்.
ஒருவேளை இப்படி நடக்குமென்று அனுமானிப்போம் வெளிப்படையாகவே நடக்க வழியில்லாத ஒரு அனுமானம் தான் அதாவது தீவிரப்போக்கினர்கள் ஃபுரோசார் உடனான கூட்டணிக்காக டுமேர்க் உடன் கூட்டணியை முறித்துக் கொள்ள ஒப்புக் கொள்கிறார்கள் என்று வைப்போம் அப்போது பாசிசக் குழுக்கள் இந்த முறை போலிசுடன் அவர்கள் நேரடியாகவே சேர்ந்து வேலைசெய்து மும்மடங்கு எண்ணிக்கையில் வீதிகளில் இறங்கியிருப்பார்கள் தீவிரப்போக்கினர்களோ ஃபுரோசார் உடன் சேர்ந்து கொண்டு உடனடியாக மேசைகளுக்கு அடியில் பதுங்கியிருப்பார்கள் அல்லது அவர்களது அமைச்சரவை கழிப்பறைகளுக்குள்ளாக ஒளிந்து கொண்டிருந்திருப்பார்கள்.
ஆயினும் இன்னுமொரு விநோதமான அனுமானத்தையும் பார்ப்போம் டலாடியே ஃபுரோசார் இன் போலிஸ் பாசிஸ்டுகளை நிராயுதபாணிகளாக்கின்றது.
பாசிஸ்டுகளிடம் இருந்து இடக்கையால் பறிமுதல் செய்த ஆயுதங்களை வலக்கையால் திருப்பிக் கொடுத்துக் கொண்டிருக்கும் அந்த போலிசாரிடம் இருந்து ஆயுதங்களை யார் பறிமுதல் செய்வது?
போலிஸை நிராயுதபாணியாக்கும் நகைச்சுவையானது முதலாளித்துவ அரசிற்கு எதிரான போராளிகளாகக் காட்டி பாசிஸ்டுகளின் அதிகாரம் அதிகரிப்பதற்கே வழிசெய்திருக்கிறது.
பாசிசக் கும்பல்கள் அரசியல்ரீதியாகவும் தனிமைப்படுத்தப்படுகின்ற மட்டத்திற்கு மட்டுமே இந்தக் கும்பல்களுக்கு எதிரான தாக்குதல்கள் பயனுடையவையாக நிரூபணமாக முடியும்.
இதனிடையே டலாடியே ஃபுரோசார் இன் அனுமான அரசாங்கமானது தொழிலாளர்களுக்கும் சரி அல்லது குட்டிமுதலாளித்துவ வெகுஜனங்களுக்கும் சரி எதையுமே கொடுக்கப் போவதில்லை ஏனென்றால் தனியார் உடைமையின் அடித்தளங்கள் மீது தாக்குதல் தொடுப்பதற்கு திறனற்றதாக அது இருக்கிறது.
வங்கிகளை பெரும் வணிக ஸ்தாபனங்களை தொழிற்துறை மற்றும் போக்குவரத்தின் முக்கிய பிரிவுகளை பறிமுதல் செய்யாமல் வெளிநாட்டு வணிகத்தில் ஏகபோகமில்லாமல் அத்துடன் வரிசையான பல பிற ஆழமான நடவடிக்கைகள் இல்லாமல் விவசாயிக்கோ கைவினைஞனுக்கோ சில்லறை வியாபாரிக்கோ அது உதவிக்கு வருவதற்கு எந்த சாத்தியமான வழியும் கிடையாது.
அதன் செயலற்ற நிலை காரணமாக அதன் கையாலாகாத்தனத்தின் காரணமாக அதன் பொய்களின் காரணமாக டலாடியே ஃபுரோசார் இன் அரசாங்கம் குட்டி முதலாளித்துவ வர்க்கத்தில் ஒரு கலகப் புயலை தூண்டி அதனை திட்டவட்டமாக பாசிசத்தை நோக்கிய பாதையில் தள்ளும் இப்படியொரு அரசாங்கம் சாத்தியமாகியிருந்த பட்சத்தில்.
பாசிஸ்டுகளை நிராயுதபாணியாக்குவது குறித்து தீவிரப்போக்கினர் பேசியிருந்தார்கள் என்ற உண்மையை கஷான் உற்சாகத்துடன் வரவேற்றிருந்தார்.
தீவிரப்போக்கினர்கள் தொழிலாளர் அமைப்புகள் உட்பட ஒவ்வொருவரும் ஆயுதங்களைக் கீழே போட வேண்டும் என்று அவர்களாகவே அறிவித்தனர் என்பது நிச்சயமான உண்மையே.
ஒரு போனபார்ட்டிச அரசின் கரங்களில் இத்தகைய நடவடிக்கையானது குறிப்பாக தொழிலாளர்களுக்கு எதிராகத்தான் செலுத்தப்படும் என்பதும் நிச்சயம்தான்.